lflage/wiki-talks huggingface dataset:
Беседа:Захарий Стоянов

message: Новодобавеният раздел "Противоречия" до голяма степен изглежда като оригинално изследване, има и проблеми с форматирането. Мисля, че трябва да се обсъди и редактира, за да може да остане за постоянно в статията. --Boll Weevil (беседа) 22:03, 22 септември 2023 (UTC)
replies: text: Махнах най-очевидните сензационализми и поисках източници за още няколко. --Спас Колев (беседа) 07:19, 23 септември 2023 (UTC)
replies: text: :Благодаря. Честно казано, не съм убеден, че този раздел е нужен. Ако останат добре цитирани факти, те могат да се интегрират в другата част от текста. Boll Weevil (беседа) 21:45, 23 септември 2023 (UTC)
replies: text: :: Разбира се, но да видим първо за какво има източници. --Спас Колев (беседа) 08:16, 24 септември 2023 (UTC)
replies: text: :::"Противоречива личност" се наричат всички революционери / политици, които не споделят руската / съветската политика, от нашата червена историография. Противоречиви са защото противоречат на правата линия.  109.63.162.205 18:56, 19 ноември 2023 (UTC)

text: :::Предлагам да се махне целия раздел. Не смятам, че съдържанието има достатъчно тежест, за да остане. --Boll Weevil (беседа) 21:57, 19 декември 2023 (UTC)
replies: text: ::::+1. Текстът е или без източници, или абсолютно манипулира съдържанието им (пример - изт. 9, Сите българи...).--Randona.bg (беседа) 09:08, 20 декември 2023 (UTC)
Принципно драмата със Заимов и използването на чужди записки е истинска, несвързана с комунистическата пропаганда, но си трябват вторични източници - примерно, тритомната биография на Захарий (Джендо, Парго, Захарий), която има лека склонност към агиография обаче. -- Мико (беседа) 09:14, 20 декември 2023 (UTC)

text: Да, но го махнах засега. Освен че няма източници, беше и зле формулирано - естествено е да използва свидетелства на други хора, същественото е, че някои го обвиняват в злоупотреба. --Спас Колев (беседа) 13:45, 20 декември 2023 (UTC)
thread_title:  У:БОИ - Противоречия
Беседа:Методи Калкашлиев

message: Има негов портрет и снимка с Иван Михайлов и Бранко Смичков в Църнушанов, Коста. Принос към историята на Македонската младежка тайна революционна организация. София, Македонски научен институт, 1996. с. 536 – 537. Идеологист (беседа) 03:47, 23 септември 2023 (UTC)
thread_title:  Портрет и снимка с Михайлов
Беседа:Джамал (празник)

message: : Погледнете Стар стил и се опитайте да осмислите наистина объркващата двойна употреба на понятието. Ето тук може да видите, че старостилната църква отбелязва Ивановден на 20 януари . --Спас Колев (беседа) 08:10, 24 септември 2023 (UTC)
replies: text: Добре, вижте статията за Илинден. Какво пише там - " Празнува се на 20 юли (по Юлианския календар – стар стил). Между 1916 г. и 1968 г. Българската православна църква отбелязва празника на 2 август (по Новоюлианския календар, нов стил). ". Е, кой стил е напред ? Светльо (беседа) 06:47, 25 септември 2023 (UTC)
replies: text: : В Илинден е грешно, ще коригирам. --Спас Колев (беседа) 13:34, 25 септември 2023 (UTC)
thread_title:  Стар стил
Беседа:Орли Анроу

message: премахване на шаблона за значимост, поради добра дискография в рамките на шест години. Luxferuer (беседа) 10:52, 24 септември 2023 (UTC)
replies: text: "Добрата дискография" се изразява в два албума, издадени от "лейбъла" на самия изпълнител. Въпросният лейбъл има 8 абоната в Ютуб и под хиляда показвания за над 4 години. Каналът на самия изпълнител има 628 абоната и малко над 600 000 гледания за 9 години, под 100 000 гледания на година (за сравнение - F.O. & Peeva, за които преди време спорихме дали минават границата за значимост, имат в канала на лейбъла си 137 000 абоната и над 154 млн. гледания за 12 години, което е над 10 милиона гледания на година). За мен това е класически случай на използване на уикипедия като средство за реклама и собствено популяризиране, но изчаквам още малко дали и други редактори ще вземат отношение. Elizaiv22 (беседа) 11:29, 26 септември 2023 (UTC)
thread_title:  Значимост
Беседа:Солунска легенда

message: Логически нема смисъл от това - текстът е написан в Солун или Солунско, което принципно не е било част от българската държава и съответно византийско владичество се обезсмисля. Мико (беседа) 11:03, 24 септември 2023 (UTC)
thread_title:  Византийско владичество 

message: Оценките на Ганчо Ценов са дадени на беседата на съответната статия Ганчо Ценов и отразяват научния консенсус към момента. Използвайте тази беседа, ако имате съвременни научни източници, които да посочите. -- Мико (беседа) 11:07, 24 септември 2023 (UTC)
thread_title:  Ганчо Ценов
Беседа:Диме Коров

message: Георги Трайчев в „Градъ Прилепъ“, издадена в 1925 г., пише: „Диме е живъ. Той е на 84 год. възрастъ <...>“ Т.е. излиза,  че е роден 1841.
От друга страна, пише преди това, че Диме е избран за член в общината на 28 г. възраст, т.е. в 1869. Нещо не излиза сметката, освен ако и 1869, и 1878 е избиран. Тоя Мемоар до посланиците от коя година е, за съпоставка? --Randona.bg (беседа) 20:53, 24 септември 2023 (UTC)
replies: text: На снимкат е според мене над 80. Мемоарът е неясен, вероятно 78 година. Но защо реши в 78, че е избиран - спокойно може да е 69? -- Мико (беседа) 04:22, 26 септември 2023 (UTC)
replies: text: :Ами защото 1878 пише в нашата статия - без изт., но явно е по мак. OLd Prilep (изт. 7). Където май има грешки, може би и за ареста му - Трайчев пише, че бил предупреден и избягал в България, в Кюстендил.

text: :За Мемоара - разбрах за кой става дума, ама четене си требе . От преди Руско-турската война е, ще го впиша.--Randona.bg (беседа) 08:26, 26 септември 2023 (UTC)
thread_title:  Година на раждане
Беседа:Дражево (община Ново село)

message: Селото се среща и като Драгиево, поне в един източник (от 1943 г.): „Заловиха го и по най-зверски начин го убиха помежду Смоларе и Драгиево...“. Идеологист (беседа) 23:01, 24 септември 2023 (UTC)
 Бележки
thread_title:  Драгиево
Беседа:Хармония

message: Хармонията не е в баланса,тя е навсякъде. Заслушайте се в музиката на най великите композитори,вижте картините  на най великите художници,усетете природата и помислете за света и вселената. Хармонията е навсякъде!

message: Защо хората бъркат хармония с баланс? Велизар Михайлов (беседа) 23:24, 25 септември 2023 (UTC)
replies: text: Повечето хора се опитват да създадат баланс зада постигнат хармония но бъркат . Хармония съществува дори и в хаоса ! Велизар Михайлов (беседа) 23:40, 25 септември 2023 (UTC)
thread_title:  Хармония или баланс ?
Беседа:Доц. д-р Асен Ангелов

message: Моля страницата да не бъде изтривана, тъй като личността е достатъчно значима за съвмренния обществен живот. 
Страници на преподаватели от различни учебни заведения са налични в Уикипедия. 
Моля да се посочат моментите, които е нужно да се редактират/премахнат, за да бъде одобрена статията. Rjetcheva (беседа) 06:47, 26 септември 2023 (UTC)
replies: text: Страницата не е изтрита, а преместена като Чернова:Асен Ангелов, за да може да бъде подобрена. По отношение на значимостта указания има на страницата У:ЗХ, обръщам внимание, че средният университетски преподавател няма достатъчна значимост за самостоятелна статия. --Спас Колев (беседа) 13:49, 26 септември 2023 (UTC)
thread_title:  Оспорване на изтриване на страницата Доц. д-р Асен Ангелов
Шаблон беседа:TennisEventInfo

message: Колеги, пренасочих статиите, използващи този шаблон да използват унифицирания откъм използване на  шаблон . Предлагам този шаблон да бъде пренасочен към . 95.87.235.200 10:05, 26 септември 2023 (UTC)
thread_title:  Ликвидация
Беседа:Коста Хаджимишев

message: Исках да добавя като източник статия на Спас Ташев в труд.бг, в която се казва, че Хаджимишев е председател на МПО „Струмишка петорка“ (по-точно на инициалния комитет, който след присъединяването към МПО става тази организация), но получих предупреждение, че това не е сигурен източник и, че ако смятам, че източника всепак е верен, може друг потребител да го добави. Друго място на което може-би има информацията, която искам да добавя, би била книгата „От Струмица до Америка“ (Л. Топчев), която не ми е при ръце. Идеологист (беседа) 10:50, 26 септември 2023 (UTC)
replies: text: Идеологист, готово. Carbonaro. (беседа) 16:22, 26 септември 2023 (UTC)
thread_title:  Забранен сайт
Шаблон беседа:Мазнейкови

message: В Свидетелства, дел 2, с. 47, стои, че Коста Мазнейков е брат на Панде Мазнейков. Но некак не става, Панде е Георгиев, а Коста - Димитров.
И д-р Христо Мазнейков казва, че Панде и Коста се братя. Идеологист (беседа) 17:19, 27 септември 2023 (UTC)
replies: text: Тоест как да се преправи? -- Мико (беседа) 20:17, 27 септември 2023 (UTC)
replies: text: :Нямам решение... Идеологист (беседа) 20:22, 27 септември 2023 (UTC)
thread_title:  Панде, брат на Коста?
Беседа:Алегория

message: Важно е, от културна гледна точка, но и от общообразователна такава, децата да развиват уменията си да разсъждават върху житейски въпроси проектирайки мислите си през призмата на изучени и анализирани, в дълбочина, литературни произведения. До каква степен, в какво количество и с какъв професионализъм от страна на преподавателите, се изучават алегории в българските училища и гимназии? T.R.Romanoff (беседа) 22:29, 27 септември 2023 (UTC)
thread_title:  Изучаване на алегории в българските училища
Беседа:Би Ти Ви Новините

message: Не може ли телевизията да бъде или само "частна" или само "национална"?! T.R.Romanoff (беседа) 22:38, 27 септември 2023 (UTC)
replies: text: T.R.Romanoff, национална е в смисъл че се излъчва в цялата страна. Няма общо със собствеността. Сале (беседа) 23:06, 27 септември 2023 (UTC)
thread_title:  Намирам противоречие в описанието "частна национална телевизия"
Беседа:Джавад Ел Джемили

message: :, като прибавим и факта, че статията описва просто трансферите му. Никаква значимост. Carbonaro. (беседа) 16:21, 28 септември 2023 (UTC)
thread_title:  Значимост 

message: Името би трябвало да се транскрибира като „Джауад ел-Джемили“, а според ИБИ и без определителен член - „Джауад Джемили“. Не съм убеден, че за няколко месеца „Джавад Ел Джемили“ може да е станало утвърдена форма. --Спас Колев (беседа) 09:58, 10 декември 2023 (UTC)
thread_title:  Заглавие
Беседа:Генеративна граматика

message: Българският термин е пораждаща граматика. Прилагателното генеративна е чуждица. — Предният неподписан коментар е направен от анонимен потребител с адрес 91.139.213.126 (беседа) 04:41, 29 септември 2023 (UTC)
replies: text: Ще изчакаме няколко дена и ако няма възражения или коментари, ще я преместим. Carbonaro. (беседа) 04:54, 29 септември 2023 (UTC)
thread_title:  Наименование
Беседа:Ерец Израел

message: Сигурни ли сте, че "Ерец Израел" е исторически термин, а не понятие, свързано с Ционизма като политическа доктрина от 19 в. и национална идеология на съвременната еврейска държава?
Историческите термини, с които е известен описания регион са:
Финикия и Палестина (или ако искате Ханаан)
Юдея и Израил
Палестина
Могат да се добавят и десетки други исторически названия, използвани в различни периоди като означение на едни или други политически и географски територии, разположени в този регион. Прочем, този регион с няколко изключения, при които е включван в териториите на по-големи политически образувания (Асирийска империя, Халдейско царство, Персия, Римска държава, Арабски халифат, Османска Империя, Британски мандат) никога не е бил политически, стопански и културно единен, за да получи общо название. 176.12.37.187 04:24, 30 септември 2023 (UTC)
ПП: Бърза проверка в текста на Библията на български показва, че названието "Ерец Израел" не се среща и там. Без да имам богословска подготовка, изпитвам сериозни съмнения, доколко се среща и като понятие в Християнството. Моля за източници.
thread_title:  Исторически термин или идеологическа конструкция?
Беседа:Големият Ед Съливан

message: премахване на шаблона. Достатъчни по количество и добре описани приноси, в областта на неговите компетенции.  поставяне на източници за всяко изречение. Luxferuer (беседа) 07:59, 30 септември 2023 (UTC)
replies: text: Изобщо не става дума за източници за всяко изречение - в момента в статията пише само, че свири в кръчма и неуточнени фестивали. Ако няма друго, това не е изключително постижение за професионален музикант, т.е. е по-скоро в средното ниво, което не покрива У:ЗХ. --Спас Колев (беседа) 06:34, 1 октомври 2023 (UTC)
replies: text: :Ред Лион бар в Гринуич Вилидж. При тази конкуренция не е изхвърлен в продължение на 32 (към 2023) години. Присъства и в този график на изпълнителите. Luxferuer (беседа) 20:16, 1 октомври 2023 (UTC)
thread_title:  Шаблон за значимост
Беседа:Шипяща съгласна

message: Срещаме и двете понятия, едното удостоено с настоящата статия. Едно и също ли означават, и двете ли са в академична употреба, и двете ли можем да смятаме правилни? ДиХри (беседа) 09:38, 1 октомври 2023 (UTC)
replies: text: Май не са идентични - с и з са шипящи без да са шушкави. --Спас Колев (беседа) 12:22, 2 октомври 2023 (UTC)
thread_title:   Шипяща съгласна и шушкава съгласна
Беседа:Долни Дъбник

message: По време на участието на България в първата световна война, жените в града се разбунтуват и бият кмета и разсилния,защото посягат на добитъка, с който отглеждат челядта си, за да го пратят на фронта да влачи обоза и оръдията. 
Дъбниците(Горни и Долни) са заселени още от римско време като предни постове пред крепостта Сторгозия. Името идва от гората около тях(Брестака)(вече унищожена)и двата вековни дъба,около които се създават първите домове. 2A01:5A8:109:DFD2:5D59:DF37:667:80A3 04:44, 2 октомври 2023 (UTC)
thread_title:  Допълнителна информация
Беседа:Кристиян Иванчов

message: Това в момента като стил е за директно изтриване. Отделно е според мене видимо под чертата. Кметовете на областните градове за мене минават - всички кандидати обаче определено не. Ще го пусна за бързо, тъй като заради кампанията не можем да си позволим да висят по две седмици подобни неща. Мико (беседа) 12:17, 2 октомври 2023 (UTC)
replies: text: +1 Carbonaro. (беседа) 12:33, 2 октомври 2023 (UTC)
thread_title:  Стил
Беседа:Иван Наумов (Орово)

message: Тази забележителна къща била на "Иван Наумов, проектирана през 1911 от неговия земляк от Костурско и съидейник революционер арх. Никола Юруков" (изт. Мариана Екимова-Мелнишка). Дали е същият човек? Randona.bg (беседа) 16:58, 2 октомври 2023 (UTC)
replies: text: Не ще да е той - името е популярно за Костурско, а тоя не изглежда да е емигрирал. По-скоро е Иван Прешленков, който също е строител и се е подвизавал и в Сф. Даже сега като четем - направо си е той. -- Мико (беседа) 17:01, 2 октомври 2023 (UTC)
replies: text: :Сигурно е така, браво! Връзва се и с продължението на цитата, което си спестих, защото го отнасям към Юруков, но подсказва, че са били много близки - явно заедно са работили по „Александър Невски“. Пълният цитат: „...Иван Наумов, проектирана през 1911 от неговия земляк от Костурско и съидейник революционер арх. Никола Юруков, докато е ръководел строежа на храм-паметника „Св. Александър Невски“. --Randona.bg (беседа) 18:10, 2 октомври 2023 (UTC)
replies: text: ::Направих пояснителна страница за Иван Наумовци. Още някой? :) --Randona.bg (беседа) 18:30, 2 октомври 2023 (UTC)
thread_title:  Къщата на „Шипка“ 3 и „Сан Стефано“
Шаблон беседа:Минерали на волфрама

message: Този шаблон ми се струва излишен, предвид че има само 6-7 елемента в него, които лесно могат да се видят от категорията (за другите подобни категории няма отделни шаблони). Мисля да го предлагам за изтриване, възражения? Elizaiv22 (беседа) 19:28, 2 октомври 2023 (UTC)
thread_title:  Излишен шаблон
Чернова беседа:Асен Ангелов

message: Създадох страница за един от кандидатите за кмет в София на Местните избори в България през 2023 година. Страницата в момента е запазена като чернова с шаблон за помощ. 
Въпросът ми е дали мога да я пренасоча към тази страница: Асен Ангелов (политик)? Благодаря за съдействието Rjetcheva (беседа) 11:52, 3 октомври 2023 (UTC)
replies: text: А каква е енциклопедичната му значимост? Сложих приветствие на беседата Ви, за да разгледате чрез линковете критериите и изискванията на Уикипедия. --Randona.bg (беседа) 12:37, 3 октомври 2023 (UTC)
replies: text: :Благодаря за отговора.

text: :Университетски преподавател е, бил е изпълнителен директор на Агенция по заетостта.

text: :Каква е енциклопедичната значимост на този кандидат, например: Петър Клисаров?

text: :Не би ли следвало всички кандидати да са представени? Просто разсъждавам - не съм свързана с лицето, само редактор съм. Ще съм благодарна за всякакви насоки.  Rjetcheva (беседа) 05:25, 4 октомври 2023 (UTC)
replies: text: ::Доколкото виждам, колега вече Ви е писал по въпроса тук . Дори и професорите не влизат по право. Мога само да добавя, че кандидатите, ако ще и за президент, не се приемат за енциклопедично значими; дори да го изберат, пак не би станал автоматично такъв, ще трябват значими приноси и съответните независими източници. Посоченият от Вас Клисаров вероятно е тук като председател на партия, за мен в този вид статията му е спорна. --Randona.bg (беседа) 16:14, 4 октомври 2023 (UTC)
thread_title:  Пренасочване
Беседа:Променливо „я“

message: Това е поредната статия, извадена вероятно от некоя граматика, която касае единствено книжовния език. Заглавието трябва да е Ят в новобългарския или по-скоро Ят в българския език, в която да се разгледа историческото развитие - вариантите и книжовната норма. Мико (беседа) 07:42, 4 октомври 2023 (UTC)
replies: text: Да, тази статия описва именно книжовната норма. Всичко друго, например историческото развитие и географското разпространение вече са налични в статиите "Ят" и "Ятова граница". Липсваше тъкмо книжовната норма. От нея можеха да се намерят само примери, разпръснати тук-там из други статии.

text: 91.139.213.126 09:12, 4 октомври 2023 (UTC)

text: Защо само в българския? Явлението го има и в другите славянски езици. --Спас Колев (беседа) 13:25, 4 октомври 2023 (UTC)
Възможно е да съществува ятов преглас и в другите славянски езици. Това е интересна тема. Мисля, че нещо по въпроса е споменато в статията "Ят". Обаче намерението ми по новата статия ("Променливо я") действително беше да се събере на едно място информацията за действащата книжовна норма. Бездруго правилото е доста сложно и има многобройни изключения, които много хора, писали по въпроса, не си дават труд да обхванат. Ако се добави и друга информация, статията ще стане твърде голяма и нефокусирана. Но ако смятате заглавието за неподходящо, променете го (заедно с препратките, сочещи към него). Аз харесвам кратките заглавия. ;-)
91.139.213.126 18:35, 5 октомври 2023 (UTC)

text: „намерението ми по новата статия ("Променливо я") действително беше да се събере на едно място информацията за действащата книжовна норма.“

text: За пореден път: Уикипедия e енциклопедия. Статиите в нея трябва да са в енциклопедичен стил а изчерпателно четиво, монографии, учебни помагала или научни трудове по съответната тема. Досега с нищо не показвате намерение да се съобразите с това. Сале (беседа) 18:45, 7 октомври 2023 (UTC)
thread_title:  Заглавие и обхват
Беседа:Данчо Джангалозов

message: В цитирания източник се споменава за хектографиран вестник, редактиран от Груев и издаван в Солун, наречен „Бунтовник“. Според тази информация ми прилича, че това е „Въстаник“, за който знаем, че е издаван през 1894 г. (а Джангалозов се присъединява към организацията на следващата година). Но, може би „Бунтовник“ наследява „Въстаник“, а може би авторът е сбъркал името - все пак имената на двата вестници означават (почти) същото. Идеологист (беседа) 04:51, 5 октомври 2023 (UTC)
thread_title:  „Бунтовник“?
Беседа:Алея на славата (сериал)

message: Някой от вас ще добави някои актьори, които участват в епизодични роли? Може ли да ги намерите и да ги добавите? Krisi tranchev.1999 (беседа) 06:04, 6 октомври 2023 (UTC)
thread_title:  Епизодични роли
Беседа:Александър Диц

message: Heaven Shall Burn, Burning Skies, Maroon, Heaven Shall Burn - и т.н, все групи, за които маестрото е свирил и нещастната Уикипедия бг. няма статии. Ще почакате известно време. Luxferuer (беседа) 14:49, 6 октомври 2023 (UTC)
replies: text: Аз също мисля, че има значимост. Carbonaro. (беседа) 14:56, 6 октомври 2023 (UTC)
thread_title:  Значимост
Беседа:Исторически звукови закони в българския език

message: Статията не е без източници. Двата източника, посочени в раздел "Литература", са преразказани в статията. 
В началните варианти имаше бележки [1], [2], [1], [2]... след всяко правило. Само че взеха да не достигат буквите от азбуката в раздела "Източници":  ;-)
[1]абвгд.... [2]абвгд.... 
А и няма много смисъл да се уточнява след всяко правило кой от двата източника е ползван. Ползвани са и двата.
Моля, не слагайте шаблон "Без източници", преди да сте сверили статията с посочената литература.
91.139.213.126 18:57, 6 октомври 2023 (UTC)
thread_title:  Източници
Беседа:Избори за кмет на Столична община (2023)

message: Какъв е смисълът на цветовете до имената на кандидатите, партиите, и т.н.? Може ли някой да сложи легенда, или да се премахнат, защото сами по себе си са неразбираеми. 
George6996 (беседа) 08:24, 7 октомври 2023 (UTC)
replies: text: George6996, добър въпрос. Може би е най-добре да се премахнат тези цветове защото в тях не се вижда никаква логика. Всъщност всеки може да го направи това число и Вие. Сале (беседа) 13:06, 7 октомври 2023 (UTC)
replies: text: :@Сале, е, не исках да обиждам нечий труд :) ОК, трия, а ако авторът на цветовете реши, нека ги поправи.

text: :George6996 (беседа) 14:40, 7 октомври 2023 (UTC)
replies: text: ::George6996, цветова схема без легенда наистина с нищо не допринася. От друга страна в Уикипедия всяка редакция се пази и няма проблем статията да бъде върната в предишния и вид ако някой посочи убедителни причини за това. В случая задължително с легенда иначе тези различни цветове отляво и отдясно на снимките на кандидатите са просто шарения. Сале (беседа) 18:40, 7 октомври 2023 (UTC)
thread_title:  Цветни колони 

message: Някой ако има желание и може, да допълни информацията за кандидатите в червен цвят. Kerim Balaban (беседа) 08:08, 24 октомври 2023 (UTC)
replies: text: Не е нужно за всеки кандидат да има статия - само за тези, които имат по-трайно обществено присъствие (У:ЗХ). --Спас Колев (беседа) 12:17, 24 октомври 2023 (UTC)
thread_title:  Допълване
Беседа:Двойствено число

message: Изтривам шаблона "оригинални изследвания". Шаблони се слагат не превантивно, а само когато има основание за тях. Засега статията е само заготовка ("мъниче"), почти празна, така че за никакви "оригинални изследвания" не може да става дума.
Първоначалната структура (заготовката) на статията "Двойствено число" е направена по раздела "Двойствено число" от по-общата статия "Число (граматика)", която не съдържа оригинални изследвания.
91.139.213.126 10:46, 7 октомври 2023 (UTC)
replies: text: Не го изтривайте а покажете че това което пишете не са Ваши собствени разбирания. Сале (беседа) 12:38, 7 октомври 2023 (UTC)
replies: text: :Наистина засега няма основания да се смята, че са оригинални изследвания. Carbonaro. (беседа) 12:42, 7 октомври 2023 (UTC)
replies: text: ::Carbonaro., мъниче без източници. Какво да е ако не е оригинално изследване? Сале (беседа) 12:50, 7 октомври 2023 (UTC)
replies: text: :::Ами нали мисли да го разширява уж. Може да не знае за шаблона . Carbonaro. (беседа) 12:53, 7 октомври 2023 (UTC)
Наистина не знаех за шаблона "редактирам". Благодаря! Може да ми свърши работа. (Имало и други полезни шаблони.) А конкретно в тази статия не бих го сложил по-рано, дори да знаех за него: не ми беше известно кога ще се върна към нея, пък този шаблон трябвало да се слага само за кратко. Поначало намерението ми за тази статия е да оставя различни редактори да попълват разделите: полиглотите не са чак толкова много.  ;-)
91.139.213.126 13:22, 7 октомври 2023 (UTC)
thread_title:  Шаблон "оригинални изследвания"